钦定古今图书集成/明伦汇编/闺媛典/第365卷 > 《代刘勋妻王氏杂诗》魏·文帝
## 钦定古今图书集成/明伦汇编/闺媛典/第365卷 > 《代刘勋妻王氏杂诗》魏·文帝

王宋者，平虏将军刘勋妻也。入门三十馀年。后勋悦山阳司马氏女，以宋无子，出之。还，于道中作诗二首。

翩翩床前帐，张以蔽光辉。昔将尔同去，今将尔同归。
缄藏箧笥里，当复何时披。

谁言“《去妇薄》，去妇情更重。”千里不唾井，况乃昔所奉。
远望未为遥，踟蹰不得并。